เครียด
กองบรรณาธิการข่าวการเงิน
1 พ.ค. 2558

กองบรรณาธิการข่าวการเงิน
แอบส่องงานแถลงข่าวแผน 3 ปี ของธนาคารกรุงศรี อยุธยา เมื่อสัปดาห์ที่แล้ว เห็นความพยายามของ โนริอากิ โกโตะ ซีอีโอ แบงก์กรุงศรี สายตรงมิตซูบิชิที่ตั้งอกตั้งใจแถลงแผนงานแบบหน้าเครียด จริงจังตลอดเวลา
บรรยากาศมาคุ ทำให้นักข่าวเคร่งเครียดไปด้วย เพราะคุณโนริจะต้องพูดภาษาอังกฤษ และมีคนแปลเป็นภาษาไทยให้นักข่าวที่ไม่สันทัดภาษาอังกฤษฟัง แต่ปีนี้คุณโนริไม่ยอมพูด “สวัสดีครับ” ทักทายนักข่าวเหมือนเคย 
หลังจากแถลงแผนงานและตอบคำถามจนหนำใจสื่อแล้ว คุณโนริก็ยกมือไหว้ “ขอบคุณครับ” อย่างสวยงาม ก่อนจะลงจากโพเดียมมาคุยกับนักข่าวต่ออย่างไม่เป็นทางการ อีกครึ่งชั่วโมง รอบนี้ไม่เครียดคุณโนริมีหยอกเอินกับนักข่าว แล้วก็รีบเผ่นไปประชุมต่อแบบไม่ต้องพัก
นี่เป็นเพราะลดน้ำหนักแล้วแน่เลยถึงได้พลิ้วขนาดเน้